तापमान कम हो रहा था। अँधेरा होने लगा था।
लेकिन मैं हार नहीं मानने वाली थी। और केसी भी नहीं।
खोज और बचाव
एक चढ़ाई करने वाला गहरे नाले में गिर गया था।
वह वहाँ घंटों से था।
लेकिन बर्फ़ इतनी ज़्यादा गिर रही थी कि हम उसे केसी के बिना कभी नहीं ढूँढ पाते।
यह सुनने में शानदार है।
नहीं। यह सुनने में भयानक है।
खोज और बचाव एक गंभीर और कभी-कभी ख़तरनाक काम होता है, चार्ल्स।
मिडिलटन अग्निशामक विभाग
-उम्मीद है मेरी कहानी ने तुम्हें डरा नहीं दिया। -मैं डरा नहीं था।
मुझे फँस जाने का एहसास अच्छा नहीं लगता है।
और आपकी कहानी लगभग उसी बारे में थी।
दरअसल, मेरे ख़्याल से मेग यह बताने की कोशिश कर रही थी कि केसी कितने कमाल का कुत्ता है।
-लगता है केसी अपनी पैरवी ख़ुद कर सकती है। -उसे बहुत अच्छा लगता है जब हम उसके बारे में बात करते हैं।
मैं प्राथमिक चिकित्सा सेमिनार में चेक-इन कर आता हूँ
इससे पहले कि सारे अच्छे सीपीआर पुतले ले लिए जाएँ।
मैं एक मिनट में आती हूँ। और यह स्काउट है।
-यह बहुत प्यारी है। -इसका ख़्याल रखने के लिए शुक्रिया।
हमने इसे जिस परिवार को दिया है वह इसे लेने अगले हफ़्ते ही आ पाएँगे।
-यह एक खोज और बचाव कुत्ता क्यों नहीं बन सकती? -स्काउट बहुत बुद्धिमान है,
लेकिन वह फेल हो गई क्योंकि वह अपना ध्यान केंद्रित नहीं रख सकी।
मुझे तो इसका ध्यान बहुत केंद्रित लग रहा है।
हालाँकि स्काउट ज़िंदगियाँ नहीं बचा सकती, वह इसकी भरपाई बहुत प्यारी होकर करती है।
वाक़ई करती है।
अरे, मेग। हमारे स्कूल के सुरक्षा सप्ताह के लिए तुम केसी के साथ
-एक प्रदर्शन करना चाहोगी? -क्या हर साल तुम्हारे डैड वह नहीं करते हैं?
यही तो बात है। बच्चों को उनके सारे चुटकुले याद हो चुके हैं।
मुझे बहुत अच्छा लगेगा। मैं अपने कुत्ते की तारीफ़ करने का मौका कभी नहीं छोड़ती हूँ।
पपी प्लेस
"स्काउट"
पता है, तुम्हारी उम्र में मुझे जर्मन शेपर्ड कुत्तों से डर लगता था।
लेकिन यह बहुत मिलनसार है।
किसी को तुमसे डर नहीं लग सकता है।
इसीलिए यह एक खोज और बचाव कुत्ता नहीं बन सकती है।
वह अपने काम पर ध्यान देने की बजाय खेलने में ज़्यादा व्यस्त थी।
जो सच में बहुत ग़लत है। मतलब, यह अभी बच्ची ही है।
तो, मैं सुरक्षा सप्ताह के अपने प्रदर्शन की तैयारी कर रहा हूँ।
तो क्या लगता है तुम्हें? हेल्मेट पहनूँ? या ना पहनूँ?
आपको काम से बाहर अपने काम वाले कपड़े पहनना बहुत ख़राब लगता होगा।
हाँ। छोटे-छोटे बच्चों को भाषण देने में बहुत शर्मिंदगी महसूस होती होगी।
नहीं। रुको, क्या तुम दोनों को शर्म आ रही है?
तुम जानते हो कि अग्निशामक का काम सबसे बढ़िया कामों की सूची में पहले तीन में आता है, है ना?
ख़ैर, क्या होगा अगर कहीं आग लग गई
और उन्हें अपने सबसे बहादुर लेफ़्टिनेंट की ज़रूरत पड़ी?
-हाँ। -ठीक है। रुको।
क्या यह इसलिए है क्योंकि पिछले साल मेरा पाइप उलझ गया था?
-हमने मेग और केसी से आपकी जगह आने को कहा। -हाँ।
गज़ब।
हमें बस लगता है कि प्रदर्शन में एक कुत्ते का होना बहुत कमाल का होगा।
और मेग भी।
-हाँ। -हमें माफ़ कर दीजिए, डैड।
कोई बात नहीं।
वैसे भी, इतने सारे प्रदर्शनों के बाद सब नया सा रखना मुश्किल होता है।
एक?
-या सत्तर लाख? -बस एक।
आपको वाक़ई कोई ऐतराज़ नहीं है कि मेग और केसी आपकी जगह ले रहे हैं?
बिल्कुल नहीं है। मैं समझता हूँ। कुत्ते ऊपर, बाकी सब उसके नीचे।
साथ ही, आपका आग वगैरह में जाने की बात करना, सुनने में मुश्किल होती है।
मुझे आपके डरने के बारे में सोचना अच्छा नहीं लगता।
डर तो काम का हिस्सा है।
लेकिन मैं बताता हूँ मुझे इसे करने में किससे मदद मिलती है।
मैं उस बारे में सोचता हूँ जिससे मुझे ख़ुशी मिलती है, और वह हैं तुम्हारी मॉम और तुम दोनों।
तुम्हें किससे ख़ुशी मिलती है?
मेरे ख़्याल से पपी, और बड़े कुत्ते...
और मॉम का क्रिसमस वाला खाना।
हाँ, यह हुई ना बात।
गुड नाइट, चार्ल्स।
-डैड, दरवाज़ा। -माफ़ करना। मैं भूल गया।
इससे पहले कि हम केसी का हुनर दिखाएँ, क्या किसी को कोई सवाल पूछना है?
हाँ, एक कथन के रूप में एक सवाल है।
आपने ड्रोन की बात नहीं की।
ड्रोन खोज और बचाव का भविष्य हैं।
बचाव दल की सुरक्षा को ख़तरे में डाले बिना ड्रोन फँसे हुए लोगों का पता लगा सकते हैं।
वह यहाँ ड्रोन पर बात करने नहीं आई हैं, रसल।
कोई बात नहीं, चार्ल्स। खोज और बचाव में ड्रोन की ख़ास भूमिका होती है,
लेकिन वे वह नहीं कर सकते जो अभी केसी करने वाली है।
-क्या कोई आगे आना चाहेगा? -मैं!
हैलो, मैं रेमी हूँ।
-आपसे मिलकर ख़ुशी हुई। -हैलो, रेमी। इसे लो।
यह ख़ूबसूरत है।
दरअसल, मैं चाहती हूँ तुम केसी को यह स्वेटर सूँघने दो
-और वह इसके मालिक को ढूँढ लेगी। -ठीक है।
ठीक है, केसी। ढूँढो।
शाबाश! तुमने मुझे ढूँढ लिया।
चलो।
मेरी मदद करने के लिए शुक्रिया, लिज़ी।
बिल्कुल। वह बहुत मज़ेदार था।
पता है, मैं दूसरे प्रदर्शनों के लिए भी उपलब्ध हूँ।
-कभी भी। -मैं भी।
केसी कितने कमाल की है ना?
हाँ। खोज और बचाव वाले कुत्ते शानदार होते हैं। लेकिन सो तो टट्टू भी होते थे।
थर्मल इमेजिंग वाला रेसर-एक्स ड्रोन तुम्हें दो सेकंड में ढूँढ लेता।
शायद, लेकिन कुत्तों में सूँघने वाला एक अतिरिक्त अंग होता है जिससे वे उन चीज़ों को ढूँढ लेते हैं
-जिनमें कोई गंध नहीं होती है। -ड्रोन उड़ सकते हैं।
कुत्ते बाड़ के नीचे से रेंगकर जा सकते हैं।
-ड्रोन को जानवरों के डॉक्टर के पास नहीं जाना पड़ता। -कुत्ते खिजाऊ नहीं होते हैं।
मेरे ख़्याल से ड्रोन और कुत्तों दोनों की अपनी ख़ासियत हैं।
लेकिन कुत्ते आपके साथ रह सकते हैं
और जब उनका एक कान मुड़ जाता है, तो वे बहुत प्यारे लगते हैं।
साथ ही, तुम एक ड्रोन से प्यार नहीं कर सकते।
ओह, वाक़ई?
ख़ुद पर क़ाबू रखना, चार्ल्स।
फिर केसी ने मेरी गंध का पीछा किया और मुझे ढूँढने के लिए शेड के दरवाज़े लगभग तोड़ दिए।
मेरे ग्रुप को थाओ की माँ को घर के बने मिक्सचर से एक तूफ़ान किट को स्टॉक करते देखना पड़ा।
-बिना चॉकलेट वाला। -बिना चॉकलेट? नहीं, शुक्रिया।
मैं मेग की तरह खोज और बचाव में करियर बनाने के बारे में सोच रही हूँ।
मुझे घूमने को, लोगों की मदद और कुत्तों के साथ काम करने मिलेगा।
यह तुम्हारे लिए एकदम सटीक लग रहा है।
दरअसल, यह हमारे लिए सटीक हो सकता है। तुम कुत्तों के साथ काम करना, मैं घूमूँगी।
हैलो, चार्ल्स। हैलो, स्काउट।
यहाँ आओ, स्काउट।
-हैलो। -इस समय इसका ध्यान एकदम केंद्रित लग रहा है।
मुझे यक़ीन है तुम बिल्कुल केसी की तरह एक खोज और बचाव कुत्ता बन सकती हो।
और तुम दोनों एक टीम हो सकती हो।
चलो आज़माकर देखते हैं।
सूँघो।
ठीक है, चार्ल्स। अब स्काउट को ले जाओ, लेकिन उसे मुझे देखने मत देना।
ज़रूर। चलो, स्काउट।
एक अच्छे प्रयोग से ज़्यादा रोमांचक कुछ नहीं होता है।
ठीक है, बच्चे। अब ढूँढो। चप्पल ढूँढो।
मैं जानती थी यह कर सकती है। देखो यह कितनी ख़ुश है।
देखा? यह एक खोज और बचाव कुत्ता बन सकती है।
हमारे पास बस एक हफ़्ता है, लेकिन मेग के सामने साबित करने के लिए यह बहुत है।
तो? आज का दिन कैसा रहा?
क्या बच्चों ने मेग के लिए वाहवाही की या सिर्फ़ थोड़ी तालियाँ बजाईं?
क्योंकि वे मेरे लिए हमेशा वाहवाही करते हैं।
जान, बच्चों को बुरा महसूस करवाना बंद करो।
यह रही मेरी चप्पल। तुम्हें कहाँ मिली?
मैंने नहीं ढूँढी।
ड्रोन की सीमा, सहनशक्ति और वज़न उठाने की क्षमता अलग-अलग होती है।
तुम जानते हो एक मल्टी-रोटर ड्रोन में एक प्लेटफ़ॉर्म पर आठ रोटार तक हो सकते हैं?
हाँ। वह बहुत सारे रोटर लग रहे हैं।
हाँ, आठ हैं।
मैं कल पार्क के पास अपना ड्रोन उड़ा रहा था और मैंने तुम्हें अपने कुत्ते को घुमाते देखा।
वह मेरी नहीं है।
हम बस उसके नए घर में जाने तक उसका ख़्याल रख रहे हैं।
हम उसे केसी की तरह खोज और बचाव करना सिखा रहे हैं।
क्यों मेहनत कर रहे हो? जब तक वह सीखेगी, तब तक ड्रोन तकनीक और भी विकसित हो जाएगी।
पता है मुझे यह कैसे मालूम?
क्योंकि ड्रोन तकनीक हमेशा विकसित होती रहती है।
ड्रोन कुत्तों से बेहतर नहीं होते हैं, ना किसी भी ग्रह पर, ना किसी भी ब्रह्माण्ड में।
चलो पता लगाते हैं। मैं तुम्हें ड्रोन बनाम कुत्तों के मुक़ाबले की चुनौती देता हूँ।
-मुझे मंज़ूर है। -तुम्हें अभी पता भी नहीं है वह क्या है।
तुम्हें भी पता नहीं है। तुमने बस अभी इसके बारे में सोचा।
ठीक है। हम कुछ छुपाएँगे और देखते हैं कौन पहले ढूँढता है,
तुम्हारा कुत्ता या मेरा ड्रोन।
अगर मेरी बहन और मैं स्काउट को प्रशिक्षण देंगे, तो मैं बेशक़ जानता हूँ कौन जीतेगा।
मंज़ूर है। पार्क में। शनिवार सुबह। दस बजे।
-मैं नहीं आ सकता। -मैं जानता था तुम डर जाओगे।
नहीं। शनिवार सुबह दस बजे मेरे डैड पैनकेक बनाते हैं।
-ग्यारह बजे? -मैं पहुँच जाऊँगा।
ठीक है, स्काउट। तुम कर सकती हो।
तुम्हारा भविष्य तुम्हारे अपने पंजों में है।
तुम किसी भी ड्रोन से कहीं बेहतर हो, चाहे वह कितना ही कमाल का क्यों ना हो।
क्या? वह कमाल का है।
मेरे पीछे आओ, स्काउट।
चलो, स्काउट। आ जाओ।
ठीक है, स्काउट। बैठो। बैठो।
कुछ भी नहीं? वाक़ई?
यहाँ आओ, स्काउट।
स्काउट, यहाँ आओ। यहाँ आओ।
चलो, स्काउट। सब ठीक है।
तुम कर सकती हो।
-तो, अब क्या? -अब वापस शुरू से शुरू करना होगा।
स्काउट अपने बुनियादी टेस्ट में अच्छी नहीं थी,
लेकिन इसने सबसे ज़रूरी टेस्ट में अच्छा प्रदर्शन किया: गंध का पीछा करना।
-यह डैड की चप्पल नहीं है। -यह मारिया की है। वह छुपी हुई है।
ठीक है, स्काउट। तुम मारिया को ढूँढोगी, ठीक है?
ठीक है, हमारी नाक कटने से बचा लो। ढूँढो।
हाँ!
नहीं! अब तो हम शुरुआत से भी पीछे चले गए हैं।
मेग सही थी। यह एक खोज और बचाव कुत्ता नहीं है।
उसे बस डैड की चप्पल पसंद है।
मुझे नहीं पता क्या ज़्यादा बुरा है।
यह कि हम स्काउट के बारे में ग़लत थे या यह कि रसल जीत जाएगा।
बेशक़ स्काउट के बारे में ग़लत होना।
हैलो, लिज़ी। हैलो, चार्ल्स। उम्मीद है तुम्हें ऐतराज़ नहीं होगा मैं ख़ुद अंदर आ गया।
-हैलो, रेमी। -तो, बड़ी ख़बर है।
-मेरी मॉम आख़िरकार मान गईं कि मैं एक पपी ले सकता हूँ। -यह बढ़िया है, रेमी।
लेकिन इस समय हमारे पास कोई फ़ॉस्टर कुत्ते नहीं हैं।
तो यह कौन है?
यह स्काउट है, लेकिन यह उपलब्ध नहीं है।
-उसके पास पहले से एक परिवार है। -देख रहा हूँ तुम मोल-भाव कर रही हो।
नरम खाल। सुंदर आँखें। और उन पंजों का आकार तो देखो।
उम्र बढ़ने पर यह बहुत बड़ी हो जाएगी।
मेरी मॉम ने कहा कुत्ता उतना ही बड़ा होना चाहिए कि बिल्ली वाले दरवाज़े से निकल पाए,
तो मेरी तरफ़ से ना है।
मुझे माफ़ करना।
तुम हार मानने के लिए रसल को फ़ोन करोगे?
मेरे ख़्याल से आमने-सामने बात करना ज़्यादा बेहतर होगा।
तुम बस उसके ड्रोन से खेलना चाहते हो, है ना?
उसमें आठ रोटर हैं।
अब मैं बाहर आ सकती हूँ?
-हाँ। -हाँ।
क्या वह कोई चिड़िया है? क्या वह कोई विमान है?
क्या वह नया फ़ैल्कनर 5000 ड्रोन है?
वैसे, यह एक ड्रोन है।
लगता है तुम कुछ भूल गए।
स्काउट के पेट में बहुत दर्द है।
उसने ग़लती से कुछ आलू खा लिए थे।
कुत्ते आलू खाते हैं।
बल्कि, बाज़ार में उपलब्ध ज़्यादातर कुत्ते के खाने में यह मुख्य हिस्सा होता है।
हाँ, मैं जानता हूँ।
-तुम हार मानते हो, है ना? -हाँ।
-तुम जानते हो इसका मतलब मैं जीत गया, है ना? -हाँ।
तुम मेरे ड्रोन से खेलना चाहते हो, है ना?
बिल्कुल।
तुम्हारा क्या? तुम अब भी खोज और बचाव कर सकती हो।
मुझे पता नहीं।
मेरे ख़्याल से मैं अपनी बजाय स्काउट के लिए ज़्यादा उत्साहित थी।
मुझे बुरा लग रहा है कि मैंने उस पर वह बनने का दबाव डाला जो वह नहीं है।
एक बाधा कोर्स, हँ?
दरअसल, यह एक नाक़ाम प्रयोग है।
मुझे वाक़ई लगा था स्काउट एक बढ़िया खोज और बचाव कुत्ता बन सकती है।
अगर तुम्हें सुनकर बेहतर लगे, तो मुझे भी ऐसा ही लगा था।
शुक्रिया। इससे वाक़ई मुझे बेहतर महसूस हो रहा है।
क्या आप स्काउट को लेने आई हैं?
हाँ, मैं जानती हूँ मैं जल्दी आ गई, लेकिन इसका नया परिवार इसके लिए तैयार है।
अगर हम कुछ देर बाद इसे छोड़ आएँ तो कोई दिक़्क़त होगी?
-मैं जानती हूँ चार्ल्स अलविदा कहना चाहेगा। -ज़रूर।
इसका इतना अच्छा ख़्याल रखने के लिए शुक्रिया।
हमें जाकर उसे ढूँढना चाहिए। वह रसल के ड्रोन से खेलने के लिए इतना उत्साहित था,
कि हमें पता नहीं वह कब वापस आएगा।
आमतौर पर, इस स्तर के नेविगेशन कौशल को हासिल करने में लोगों को सालों लग जाते हैं,
लेकिन मैं कुछ ही महीनों में सीख गया।
मैं कोशिश कर सकता हूँ?
मैं मजबूरन हाँ कह रहा हूँ, लेकिन ध्यान रखना।
थ्रॉटल बायीं तरफ़ है, पिच तुम्हारी दायीं तरफ़। अपने अंगूठे का इस्तेमाल करो।
मेरी कज़िन बेकी के पास भी एक है। तुम्हारा वाला उड़ाना ज़्यादा आसान है।
ठीक है। वापस मेरी बारी है।
नहीं। मुझे बस ज़मीन पर उतारने दो।
देखो तुमने क्या कर दिया!
तुमने उसे मेरे हाथ से छीन लिया!
पहला क्रैश, तुम्हारी वजह से!
मेरी वजह से? मैं उसे अच्छे से उड़ा रहा था।
मैं ऊपर चढ़कर उतार लेता, लेकिन मुझे ऊँचाई से डर लगता है।
ना कभी मुझे ज़रूरत पड़ी, क्योंकि मेरे पास एक ड्रोन था।
चलो। मुझे यक़ीन है उस शेड में कोई डंडा वगैरह होगा।
देखा। मैंने कहा था।
मैं दरवाज़ा नहीं खोल पा रहा। ज़रूर कुंडी बंद हो गई होगी!
क्या? हम बंद हो गए हैं?
यक़ीन नहीं हो रहा।
अब हम क्या करेंगे?
मुझे... मुझे पता नहीं।
-बचाओ! बचाओ! -बचाओ! बचाओ!
यहाँ सिर्फ़ हम ही हैं।
हाँ। मुझे आसमान में कोई ड्रोन भी नहीं दिख रहा। वे कहाँ हैं?
लिज़ी।
ठीक है। अब मुझे चिंता हो रही है।
चार्ल्स!
अभी नहीं, स्काउट। यह खेल का समय नहीं है।
वह क्या कर रही है?
मैं... स्काउट, यहाँ वापस आओ!
काश हमारे पास एक टॉर्च होती।
ड्रोन अँधेरे में देख सकता है, लेकिन उससे अभी हमें कोई मदद नहीं मिलेगी।
अगर कोई भी हमें नहीं ढूँढ पाया तो?
कोई ना कोई ढूँढ लेगा।
पता है, जब मुझे डर लगता है,
मैं कुत्तों और मेरी मॉम के क्रिसमस वाले खाने के बारे में सोचता हूँ।
-तुम भी क्यों नहीं आज़माते? -मैं तुम्हारी मॉम के खाने के बारे में क्यों सोचूँगा?
मैंने कभी खाया भी नहीं है।
मेरा मतलब किसी ऐसी चीज़ के बारे में सोचने की कोशिश करो जिससे तुम्हें ख़ुशी मिलती हो।
ख़ैर, मुझे वाक़ई पसंद है...
ड्रोन के अलावा।
मैं बास्केटबॉल खेलना कहने वाला था।
वाक़ई? मुझे भी पसंद है। शायद हम कभी साथ में खेल सकते हैं।
पता नहीं। आख़िरी काम जो हमने साथ में किया था, कुछ बढ़िया नहीं रहा।
-वह कहाँ चली गई? -किसे पता?
यक़ीन नहीं होता मैंने एक ही दिन में अपना छोटा भाई और एक पपी, दोनों खो दिए।
मेरे भविष्य में खोज और बचाव करियर बिल्कुल नहीं है।
देखो।
स्काउट!
मुझे यक़ीन है अगर हम रोज़ स्कूल के बाद सौ-सौ फ्री थ्रो करें,
हम बेशक़ कुछ सालों में मिडिल स्कूल की टीम में पहुँच जाएँगे।
हाँ, अगर हम दोनों बहुत-बहुत तेज़ी से लंबे हुए तो।
वैसे, ड्रोन मेरी ग़लती की वजह से क्रैश हुआ।
हाँ, मैं जानता हूँ।
रुको। मुझे कुछ सुनाई दे रहा है।
बचाओ।
-बचाओ! -हम अंदर बंद हो गए हैं। बचाओ!
-बचाओ! -बचाओ!
चार्ल्स?
-चार्ल्स? -स्काउट!
-क्या तुम लोग ठीक हो? -हाँ।
तुमने हमें कैसे ढूँढा?
स्काउट ने ढूँढा। उसने चार्ल्स की टोपी सूँघी और खोज और बचाव किया।
मैं जानती थी मैं इसके बारे में सही थी।
शुक्रिया, स्काउट।
मुझे मानना पड़ेगा, कुत्ते कुछ चीज़ें कर सकते हैं जो ड्रोन नहीं कर सकते।
हाँ, जैसे तुम्हें ढूँढने पर तुम्हारा चेहरा चाटना।
हैलो।
वह सब स्काउट ने किया। उसने उन्हें ढूँढ लेने तक हार नहीं मानी।
वह मेरी किसी कहानी जितनी ही बढ़िया है।
तुम सही थीं, लिज़ी। छोटी स्काउट में हमेशा से प्रतिभा थी।
हम सही थे। आपको भी स्काउट पर विश्वास था।
मेग, अगर स्काउट सभी प्रशिक्षण टेस्ट में फेल हो गई,
तो वह चार्ल्स और रसल को ढूँढने में सफल कैसे रही?
एक बढ़िया खोज और बचाव कुत्ता इमरजेंसी में आगे बढ़कर काम करता है।
उसे ज़रूर एहसास हो गया होगा कि वहाँ असली ख़तरा था और उसने ख़ुद पर भरोसा किया।
मैं उसके साथ और काम करूँगी और दोबारा उसकी जाँच और परिक्षण करवाऊँगी।
गज़ब। तो, अगर वह पास हो गई...
अगर नहीं, जब वह पास हो जाएगी।
जब वह पास हो जाएगी, क्या वह आपके साथ रहेगी?
अगर केसी को कोई ऐतराज़ ना हो।
मेरे ख़्याल से वह हाँ है।
हाँ।
अरे। गज़ब का दिन था, हँ?
वाक़ई।
रसल ने कहा वह वाक़ई डर गया था। वह ख़ुशनसीब था कि तुम वहाँ थे।
यह अजीब है। मैं भी डर गया था। लेकिन फिर मुझे याद आया डैड ने मुझसे क्या कहा था।
पता है, तुम और स्काउट काफ़ी कुछ एक जैसे हो।
ज़रूरत के समय तुम दोनों ने आगे बढ़कर काम किया।
हाँ, मेरे ख़्याल से हमने किया।
-गुड नाइट, चार्ल्स। -गुड नाइट।
अरे, लिज़ी?
हाँ?
तुम दरवाज़ा पूरा बंद कर सकती हो।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उप-शीर्षक अनुवादक: मीनू